ಶುಭಾ ಕೊಟ್ಟ ಟಾಸ್ಕ್ ಸೋತಿರುವುದಾಗಿ ಒಪ್ಪಿದ ಬಿಗ್‍ಬಾಸ್

ಬಿಗ್‍ಬಾಸ್ ಮನೆಯಲ್ಲಿ ಹೆಚ್ಚು ತರ್ಲೆ ಮಾಡುತ್ತಾ, ಮುದ್ದು, ಮುದ್ದಾಗಿ ಚಿಕ್ಕಮಕ್ಕಳಂತೆ ಆಡುವ ಸ್ಪರ್ಧಿ ಎಂದರೆ ಅದು ಶುಭಾ ಪೂಂಜಾ. ಬಿಗ್‍ಬಾಸ್ ಮನೆಯ ಜರ್ನಿಯಲ್ಲಿ ಸ್ಪರ್ಧಿಗಳನ್ನಷ್ಟೇ ಅಲ್ಲದೇ ಬಿಗ್‍ಬಾಸ್‍ರನ್ನು ಕೂಡ ಗೋಳುಯ್ದುಕೊಂಡಿದ್ದಾರೆ. ಪ್ರತಿ ಬಾರಿ ಮನೆಯ ಸ್ಪರ್ಧಿಗಳಿಗೆ ಬಿಗ್‍ಬಾಸ್ ಟಾಸ್ಕ್‌ಗಳನ್ನು ನೀಡಿರುವುದನ್ನು ನೋಡಿದ್ದೇವೆ. ಆದರೆ ಈ ಬಾರಿ ಶುಭಾ ಪೂಂಜಾರವರೆ ಬಿಗ್‍ಬಾಸ್‍ಗೆ ಟಾಸ್ಕ್ ನೀಡಿ ಸೋಲಿಸಿದ್ದಾರೆ. ಸದ್ಯ ಈ ಕುರಿತಂತೆ ವಾರದ ಕಥೆ ಕಿಚ್ಚನ ಜೊತೆ ಸಂಚಿಕೆಯಲ್ಲಿ ಚರ್ಚೆಯಾಗಿದ್ದು, ಶುಭಾ ಬಿಗ್‍ಬಾಸ್‍ಗೆ ನೀಡಿದ್ದ ಚಾಲೆಂಜ್‍ನನ್ನು ಮತ್ತೆ ಹೇಳುವಂತೆ ಸುದೀಪ್ ಮರು ಪ್ರಶ್ನೆ ಮಾಡಿದ್ದಾರೆ.

ಹೌದು, ಬಿಗ್‍ಬಾಸ್ ಸೆಕೆಂಡ್ ಇನ್ನಿಂಗ್ಸ್‌ನ 37 ದಿನ ಶುಭಾಪೂಂಜಾ ಒಂದು ಪ್ರಶ್ನೆ ಕೇಳಿ ಅದರ ಅರ್ಥ ಹೇಳಿದರೆ ಬಿಗ್‍ಬಾಸ್‍ಗೆ ಸರ್​ಪ್ರೈಸ್​ ನೀಡುವುದಾಗಿ ಹೇಳಿದ್ದರು. ಈ ಬಗ್ಗೆ ಸುದೀಪ್ ನೀವು ಬಿಗ್‍ಬಾಸ್‍ಗೆ ನೀಡಿದ್ದ ಟಾಸ್ಕ್‌ನಲ್ಲಿ ಬಿಗ್‍ಬಾಸ್ ಸೋತಿದ್ದಾರೆ. ಅವರಿಗೆ ನೀವು ಹೇಳಿದ ವಾಕ್ಯದ ಅರ್ಥ ಗೊತ್ತಾಗಲಿಲ್ಲ. ಹಾಗಾಗಿ ಸೋಲು ಒಪ್ಪಿಕೊಳ್ಳಲು ತಯಾರಾಗಿದ್ದಾರೆ. ಆದರೆ ನೀವು ಏನು ಪ್ರಶ್ನೆ ಕೇಳಿದ್ರಿ ಅದನ್ನು, ಅದೇ ಆರ್ಡರ್‍ನಲ್ಲಿ, ಅದೇ ತರ ಈಗ ರಿಪೀಟ್ ಮಾಡಬೇಕು ಎನ್ನುತ್ತಾರೆ.

ಆಗ ಶುಭಾ ಪೂಂಜಾ ಶಾಕ್‍ನಿಂದ ಸರ್ ನನಗೆ ನೆನಪಿಲ್ಲ. ನಾನು ಒಂದು ಸಲ ಅದನ್ನು ಹೇಳಿದ ನಂತರ ಮತ್ತೆ ಅದನ್ನು ಹೇಳುವುದಿಲ್ಲ ಎಂದು ಹೇಳುತ್ತಾರೆ. ಇದಕ್ಕೆ ಸುದೀಪ್ ನೀವು ಹೇಳುವ ತನಕ ನಾವು ಬಿಡುವುದಿಲ್ಲ ಎಂದಿದ್ದಾರೆ. ಕೊನೆಗೆ ಶುಭಾ ಹೇಳಲು ಪ್ರಯತ್ನಿಸಿದಾಗ ಸುದೀಪ್, ನಾನು ಎಲಿಮಿನೇಷನ್‍ನನ್ನು ಇದೇ ಭಾಷೆಯಲ್ಲಿ ಮಾಡಿದರೆ ಹೇಗಿರುತ್ತದೆ ಎಂದು ಸ್ಪರ್ಧಿಗಳ ಕಾಲೆಳೆದಿದ್ದಾರೆ.

ನಾನು ನಿಮ್ಮ ಹೆಸರುಗಳನ್ನು ತೆಗೆದುಕೊಂಡಿರುವುದು ನಿಮಗೆ ಗೊತ್ತಿರುತ್ತದೆ. ಆದರೆ ನೀವು ಸೇಫಾ, ಅನ್ ಸೇಫಾ ಎಂದು ಗೊತ್ತಿರುವುದಿಲ್ಲ ಎಂದು ನಗೆ ಚಟಾಕಿ ಹರಿಸಿದ್ದಾರೆ. ಇದನ್ನೂ ಓದಿ:ಕಪ್ಪಾಗಿರುವುದರಿಂದ ಡಿಯು ಪಟ್ಟ ಕಷ್ಟಗಳೆಷ್ಟು ಗೊತ್ತಾ